POZIV ZA PRISUSTVO OKRUGLOM STOLU

**„PREDSTAVLJANJE NEUROSEKVENCIJALNOG MODELA TERAPIJE U RADU SA DJECOM KOJA SU DOŽIVJELA TRAUMU“**

**20.12.2022.**

Zadovoljstvo nam je da vas pozovemo da prisustvujete okruglom stolu na temu „**Predstavljanje neursekvencijalnog modela terapije u radu sa djecom koja su doživjela traumu**“.

Okrugli sto je dio projekta“ Napredna edukacija iz neurosekvencijalne terapije za rad sa traumatizovanom djecom“ koji Nevladino udruženje Impuls realizuje u okviru regionalnog programa za ublažavanje uticaja pandemije COVID-a 19 na djecu i roditelje na zapadnom Balkanu i u Turskoj. Projekat finansira Evropska unija u Crnoj Gori, a podržava UNICEF Montenegro.

Na okruglom stolu će biti predstavljen neurosekvencijalni model terapije (NMT), za čiju prijemnu se, kroz navedeni projekat, obučava 7 stručnjaka iz 3 različite oblasti (socijalna i dječja zaštita, obrazovanje i zdravstvo). NMT nije samo specifična terapijska tehnika ili intervencija, već pristup strukturiranju primjene intervencija na način koji će zaista pomoći u zadovoljavanju potreba djeteta. Ovaj pristup razvio je, i dalje razvija, dr Brus Peri, vodeći stručnjak za traumu u ranom djetinjstvu. Dr Peri i osoblje Akademije za dječju traumu u Teksasu stvorili su „razvojno osjetljiv pristup kliničkom radu sa neurobiološkim informacijama“.

O neurosekvencijalnom modelu terapije govoriće:

* **Dr Iva Ivanović**, specijalista dječje i adolescentne psihijatrije, zaposlena u Kliničkom centru Crne Gore,
* **Svetlana Džuver,** psihološkinja i psihoterapeutkinja, zaposlena u Osnovnoj školi “Oktoih” u Podgorici

**Okrugli sto će se održati 20. decembra 2022. godine sa početkom u 11 časova putem Zoom platforme.**

Pozivamo vas da nam se pridružite i svoje učešće potvrdite prijavom na mail impuls.nvo@gmail.com .